Saopštenje za medije

Gostovanje Etnografskog muzeja Istre/Museo Etnografico dell'Istria i Pomorskog i povijesnog muzeja Hrvatskog primorja Rijeka

**Izložba „Tržnica trbuh grada“ u Narodnom muzeju Pančevo**

Pančevo, 14.11. 2016. – **U Narodnom muzeju Pančevo u petak 18. novembra u 19h biće otvorena gostujuća izložba „Tržanica trbuh grada“ Etnografskog muzeja Istre/Museo Etnografico dell'Istria i Pomorskog i povijesnog muzeja Hrvatskog primorja Rijeka.** **Autorke izložbe su Tanja Kocković Zaborski i Ivana Šarić Žic.**

**U vremenu sve snažnije globalizacije, gradske tržnice predstavljaju svojevrsne *muzeje na otvorenom*, *muzeje identiteta*, mesta prezentacije lokalne tradicije. Namirnice koje tamo kupujemo govore o vrlo važnom aspektu nematerijalne kulture - prehrani, stilski odlici arhitekure tržnog prostora svedoče o kulturnim uticajima, dok jasno vidljiva multikulturalnost dokumentuje migratorni karakter lokalnog stanovništva.**

Odlazak na tržnicu, *placu*, *market*, *pijacu* deo je naše svakodnevice. Gradske tržnice svedoci su ekonomskog i društvenog razvoja grada, pokazatelji prilika u kojima žive njegovi stanovnici. To je mesto druženja, razmene znanja i veština, razmene recepata, komunikacije građana sa susedima i lokalnom sredinom. Iako nam se ponekad čini da tamo “samo” nabavljamo namirnice, zapravo na tržnicama otkrivamo identitet grada i njegovih stanovnika**. Značaj tržnice ogleda se ne samo u ponudi proizvoda koji su dostupni kupcima, već predstavlja i mesto koje čuva “duh” grada i njegovu nematerijalnu tradiciju.**

**Izložba će biti otvorena do 10. decembra.**